கேள்வி: வேள்வியும் தமிழரும் பற்றி தகவல் சொல்.
பதில்: வேள்வி என்பது தமிழ்ச் சமுதாயத்திற்குப் புதிதல்ல. சங்க காலத்திலேயே வேள்விகள் தமிழ்நாட்டில் நடைபெற்று வந்தமைக்கு சங்க நூல்களில் பல சான்றுகள் கிடைக்கின்றன.
கேள்வி: வேள்வியும் தமிழரும் - பல்யாக சாலை முதுகுடுமிப் பெருவழுதி பற்றி தகவல் சொல்.
பதில்: ஒரு பாண்டியனுக்கு பல்யாகசாலை முதுகுடுமிப் பெருவழுதி என்றே பெயர். ‘பக்ருளியாற்று மணலினும் பல்யாண்டு வாழ்க’ என்று புறநானூற்றில் இவன் வாழ்த்துப் பெறுவதால் குமரிக்கண்டமும், பக்ருளியாறும் கடல் கொள்ளப்படுவதற்கு முன்பே நம் தமிழகத்துப் பாண்டி நாட்டினை ஆண்டவன் என்று அவனது காலத்துப் பழமை புலப்படுகிறது. நெட்டிமையார் என்ற ஒரு புறநானூற்றுப் புலவர். இப் பாண்டியன் பல்யாகசாலை முதுகுடுமிப் பெருவழுதியைப் பாராட்டிப் பாடுவதாக புறநானூற்றில் 15ஆம் பாட்டாக ஒன்று வருகிறது. அதில் அவர் கூறுகிறார். “பாண்டியனே! உன்னைப் பகத்துப் போராடித் தோற்று வசையை ஏற்றுக்கொண்டோர் பலர்; அறம், பொருள், இன்பம், வீடு என்ற நல்ல நால் வேதத்துக் கூறியவாறு வேள்வி பல செய்து முடித்து அவ்வேள்விச் சாலைகளில் நீ நட்ட யூபத்தூண்கள் பல. இதில் நின்னால் மேற்படி பகைப்புல மன்னர் வசையுற்ற தொகையோ அல்லது நீ நட்ட யூபத்தூண்களின் தொகையோ, இவற்றுள் எதன் தொகை அதிகம் என்று கூறுவது என்று தெரியவில்லையே” என்று அவனைப் பாராட்டுகிறார். நிழல்படு நெடுவேல் ஏந்தி ஒன்னார் ஒண்படைக் கடுந்தார் முன்புதலைக் கொண்மார் நசைதர வந்தோர் பலர்கொல்? புரையில் நற்பனுவல் நால் வேதத்(து) அருஞ்சீர்த்திப் பெருங் கண்ணுறை நெய்ம்மலி ஆவுதி பொங்கல் பன்மாண் வீயாச் சிறப்பின் வேள்வி முற்றி யூபம் நட்ட வியன்களம் பல்கொல்?
கேள்வி: வேள்வியும் தமிழரும் - சங்க நூல்களில் வேள்வி பற்றி நீங்கள் என்ன அறிந்துள்ளீர்கள்?
பதில்: இன்னும் வேள்வி பற்றிய செய்திகளைக் கூறும் சங்க நூல்கள் சில. மதுரைக்காஞ்சி (494-495) ஆவுதி மண்ணி அவிர்துகில் முடித்து மாவிசும்பு வழங்கும் பெரியோர் போல புறநானூறு 361 கேள்வி முற்றிய வேள்வி அந்தணர்க்கு அருங்கலம் நீரோடு சிதறி கலித்தொகை 36 கேள்வி அந்தணர் கடவும் வேள்வி யாவியின் உயிர்க்கும் என் நெஞ்சே பதிற்றுப்பத்து 70 புரையோள்கணவ பூண்கிளர் மார்ப தொலையாக் கொள்கைச் சுற்றஞ் சுற்ற வேள்வியில் கடவுள் அருத்தினை பரிபாடல் 5 மாதிரம் அழல வெய்து அமரர் வேள்விப் பாகம் உண்ட பைங்கண் பார்ப்பான் சிலப்பதிகாரம் 23 (67-70) ஒன்றுபுரி கொள்கை இருபிறப் பாளர் முத்தீச் செல்வத்து நான்மறை முற்றி ஐம்பெரும் வேள்வியும் செய்தொழில் ஓம்பும் அறுதொழில் அந்தணர் பெறுமுறை வகுக்க சிலப்பதிகாரம் 28 (175-178) வானவர் போற்றும் வழிநினக் களிக்கும் நான்மறை மருங்கின் வேள்விப் பார்ப்பான் அருமுறை மருங்கின் அரசர்க் கோங்கிய பெருநல் வேள்வி நீ செயல் வேண்டும். சிலப்பதிகாரம் 28 (228-233) கைவினை முற்றிய தெய்வப் படிமத்து வித்தகர் இயற்றிய விளங்கிய கோலத்து முற்றிழை நன்கலம் முழுவதும் பூட்டிப் பூப்பலி செய்து காப்புக்கடை நிறுத்தி வேள்வியும் விழாவும் நாடொறும் நிறுத்தி கடவுள் மங்கலம் செய்கென ஏவினன் மேலே காணப்படும் சிலப்பதிகாரச் சான்றுகளில் இறுதியில் வரும் சான்று கடவுள் உருவச் சிலையை நாட்டி கும்பாபிசேகம் செய்வது பற்றி வருவது. அதற்கான வேள்வி புலை வேள்வியாக இல்லாமல் ‘புனித வேள்வியாக அங்கே பூப்பலி மட்டும் செய்யப்படுவது குறிப்பில் கொள்ளத்தக்க செய்தி. அத்துடன் இன்று நாம் கும்பாபிசேகம் என்று கூறுவதை மிக அழகிய தமிழில் இளங்கோ அடிகள் கடவுள் மங்கலம் செய்தல் என்று கூறியிருக்கிறார்.
கேள்வி: வேள்வியும் தமிழரும் - உசாத்துணை பற்றி நீங்கள் என்ன அறிந்துள்ளீர்கள்?
பதில்: *தமிழ் வேள்வி புத்தகம் பகுப்பு:இந்து சமயச் சடங்குகள் பகுப்பு:வேள்விகள்